Днямі Андрэй завяршае тэставанне ўласнага прыкладання, якое ён распрацаваў разам са знаёмымі. Яно дазваляе любому чалавеку, які ўмее трымаць у руках смартфон, засекчы каардынаты GPS і зрабіць здымак надмагільнай пліты. Здымкі рабіць ня так проста як можа здавацца. Найперш неабходнае ідэальнае сонца. Шмат клопатаў робіць мох і плесень на плітах. Змагацца з гэтым Андрэю дапамагае адмысловае амерыканскае рэчыва, якое не шкодзіць самой пліце або каменю, але ачышчае яго ад бруду. Два галоны (7,4 літра) гэтага рэчыва разам дастаўкай з ЗША каштуе ажно 120 даляраў.